Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторот Соња Стефановска, со службена легитимација број 28-0010 изврши вонреден инспекциски надзор над субјектот ЈУМ Центар за социјална работа Струга, со седиште во Струга ул. Димитар Влахов бб, застапуван од Директорот Мевмед Халили со Записник број ИП1 16-17 од 10.07.2023, ја утврди фактичката состојба и врз основа начлен 338 од Законот за социјалната заштита („Службен весник на Република Северна Македонија” број 104/2019,146/2019,275/2019, 302/2020, 311/2020, 163/2021, 294/2021, 99/22, 236/22 и 65/23), на ден 07.07.2023 година го донесе следното

**РЕШЕНИЕ**

Се наредува на Мевмед Халили, Директор на ЈУМ Центар за социјална работа Струга, за отстранување на констатираните недостатоци и неправилности во примената на Законот за социјалната заштита, Законот за семејството („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 150/2015 и 53/2021), подзаконските, општите, поединечните и другите акти донесени врз нивна основа, да ги преземе следните мерки во определените рокови:

 1. Центарот во постапката по поднесокот на Е.А.бр. 08-827 од 07.06.2023 година, со известување за променети околности, со кое бара да се укине донесеното решение Уп1 08-827 од 20.02.2023 година, да води постапка и да донесе управен акт согласно член 14 став 3 од Законот за семејството и член 263 од Законот за социјалната заштита.

**Рокот за извршување на изречената инспекциска мерка изнесува 20 дена од приемот на решението и постојано.**

 2. Субјектот на инспекциски надзор е должен веднаш по истекот на рокот определен за извршување на инспекциската мерка, а најдоцна во рок од три дена, писмено да го извести инспекторите дали се извршени инспекциските мерки, согласно член 334 став 4 од Законот.

 3.Жалбата изјавена против ова решение, не го одлага неговото извршување.

**Образложение**

 Секторот за инспекциски надзор во областа на социјалната заштита и заштита на децата при Министерство за труд и социјална политика врз основа на член 329 став 1 алинеја 1 од Законот за социјалната заштита, преку инспекторот Соња Стефановскасо службена легитимација 28-0010 изврши вонреден инспекциски надзор на ден 07.07.2023 година во ЈУМ Центар за социјална работа Струга, со седиште во Струга ул. Димитар Влахов бб, застапувано од Директорот Мевмед Халилии се состави Записник број Уп1 16-17 од 10.07.2023 година, во кој се констатирани недостатоци и неправилности во постапката за доделување на малолетно дете, по поднесена иницијатива бр. ИП1 16-17 од 06.07.2023 година**.**

Фактичката состојба е утврдена врз основа на увид во списите на предметот на малолетната Н.Н, во постапката за доделување на малолетно дете, Центарот не водел постапка и не го решил поднесокот на Е.А. бр. 08-827 од 07.06.2023 година, со донесување на управен акт.

При донесување на решението беше земен во предвид член 14 став 3 од Законот за семејството и член 263 од Законот за социјалната заштита, а Директорот на Центарот има обврска веднаш по истекот на рокот определен за извршување на инспекциските мерки, а најдоцна во рок од три дена писмено да ги извести инспекторите за социјална заштита, дали се извршени инспекциските мерки определени за отстранување на констатираните неправилности во работата на Центарот, согласно член 334 став 4 од Законот за социјалната заштита.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во службените простории на Министерството за труд и социјална политика - Сектор за инспекциски надзор во социјалната заштита и заштита на децата, под број УП1 16-17 од 10.07.2023.

Инспектор за социјална заштита

 Соња Стефановска